*Redskabet* her har til formål at guide dig gennem din første samtale med en forening, så du er godt forberedt på deres spørgsmål og får spurgt ind til vigtig information, som skal ligge til grund for konkrete aftaler og de næste skridt i samarbejdet.

Det handler både om at blive klogere på, hvordan foreningen vurderer deres opgaver, roller og relationer og evt. at få dem til at arbejde med at bryde med faste forestillinger om, hvad man kan lave, og hvad man skal kunne som frivillig. Tænker man for meget i ”sådan plejer vi at gøre,” kan det være svært at se værdien i samarbejdet med en STU.

**Vær opmærksom på**

Tænk over, hvordan du præsenterer de unge for foreningen. Mange unge med handicap og mennesker i deres omgivelser er vant til at fokusere på alt det, som de unge ikke kan, der skygger for deres drive, motivation og drømme. Foreningerne er ikke interesseret i at høre om alt det, de unge ikke kan, men nærmere hvorfor de gerne vil være med, og hvordan de kan bidrage til fællesskabet.

Du kan bruge eksemplerne på usynlige frivilligopgaver i redskabet *Tænk ud af boksen* for at give foreningerne et billede af, hvordan man kan samarbejde om at finde opgaver, som de unge kan være med til løse i foreningen.

**Fremgangsmåde**

Brug nedenstående skabelon.

1. Start med spørgsmålene i **kasse 1** med fokus på:
* Vær så konkret som mulig
* Fremhæv de positive kvaliteter hos eleverne og i samarbejdet med en STU
1. Nu er du klar til at ringe til foreningen. Gå videre til spørgsmålene i **kasse 2** med fokus på:
* Vær åben for andre frivilligopgaver/samarbejdsmuligheder
* Tal åbent om bekymringer/udfordringer og invitér til at søge løsninger
1. Efter samtalen er det en god idé at opsummere, hvad I har lavet af konkrete aftaler, og hvad der skal følges op på med afsæt i spørgsmålene i **kasse 3.**

|  |
| --- |
| 1. Inden samtalen |
| Hvem skal du ringe til?*(Foreninger er organiseret forskelligt. Nogle steder går den indledende dialog via en bestyrelse. I andre foreninger er indgangen via fx den enkelte træner eller den lokale frivilligkoordinator. Prøv dig frem og gør dig dine egne erfaringer)* |  |
| Hvad vil du gerne samarbejde med foreningen om?*(Fx at blive en del af et lokalt netværk gennem samarbejdet med en STU, hvor man kan dele viden og erfaringer i arbejdet med inklusion, eller vil du bare gerne lære foreningen bedre at kende?)*  |  |
| Hvordan kan de unge bidrage til foreningen?*(Fx deres styrker, motivation, interesser med inspiration fra dine samtaler med skolerne, frivilligportrætterne og video)* |  |
| Hvordan kan du/frivilligcentret bidrage til foreningens arbejde med inklusion?*(Fx deltage i møder om udvikling/opbygning af samarbejde med skoler, hjælpe med at finde frivilligopgaver og skabe match, brobygning og netværk)* |  |

|  |
| --- |
| Dialog med foreningen |
| Fortæl om formålet med samarbejdet mellem skole og foreninger.*(Læg fx vægt på de unges ressourcer og lyst til at prøve kræfter med frivilligt arbejde, og at de unge får praktisk erfaring samt mulighed for personlig og social udvikling. Derudover bidrager til en mere aktiv fritid)* |  |
| Hvad fortæller foreningen om sig selv?*(Spørg fx nysgerrigt ind til foreningens arbejde, formål og værdier samt erfaringer med inklusion, hvad kunne motivere dem til at til ar arbejde med det?)* |  |
| Hvilke behov har de for frivillige?*(Spørg fx nysgerrigt ind til foreningens behov for frivillige, og hvilke opgaver har de i spil. Introducér evt. kort til øvelsen med at tænke ud af boksen og eksemplerne med at finde nye muligheder for engagement på både den unges og foreningens præmisser)* |  |
| Hvilke bekymringer har foreningen ift. de unge/samarbejde? |  |
| Hvilke løsninger ser foreningen ift. de unge/samarbejde?(Del fx tanker om, hvordan man kan samarbejde om at understøtte den unge |  |

|  |
| --- |
| Opfølgning/ aftaler |
| Hvad har I aftalt at samarbejde om?*(Få fx gerne foreningen til at sige, hvad der motiverer foreningen til at gå ind i et samarbejde)* |  |
| Hvem er kontaktpersonen i foreningen fremover? |  |
| Hvad er næste skridt? |  |
| Hvad skal være på plads, inden vi snakker igen, og hvornår? |  |